ddrg/super_eurlex huggingface dataset:
AA.

ker so sodeč po obravnavanih peticijah prednostna področja, ki povzročajo zaskrbljenost državljanov EU, naslednja: okolje in njegova zaščita, vključno s slabostmi Direktive o presoji vplivov na okolje, Okvirne direktive o vodah, Direktive o pitni vodi, direktiv o odpadkih, Direktive o habitatih, Direktive o pticah, Direktive o pranju denarja in drugih, ki se nanašajo na splošno zaskrbljenost glede onesnaževanja in podnebnih sprememb, pravice posameznikov in pravico do zasebne lastnine, finančne storitve, prosto gibanje in pravice delavcev, vključno s pokojninskimi pravicami in drugimi socialnimi določbami, prost pretok blaga in obdavčitev, priznavanje poklicnih kvalifikacij, svoboda ustanavljanja in domnevna diskriminacija na podlagi državljanstva, spola ali pripadnosti manjšini,
51.

odobrava okrepljeno sodelovanje med Evropsko unijo in Rusko federacijo v okviru zgoraj omenjenega tristranskega dialoga o vesolju, ki je bil vzpostavljen leta 2006 med Komisijo, Evropsko vesoljsko agencijo in rusko vesoljsko agencijo Roscosmos, vključno z vesoljskimi aplikacijami (satelitska navigacija, opazovanje Zemlje in satelitske komunikacije) in dostopom do vesolja (naprave za lansiranje in bodoči sistemi vesoljskega prometa);
40.

poziva Komisijo, naj podrobno preuči vprašanje o pravnih sredstvih za potrošnike v državah članicah, pri tem pa upošteva, da morajo vsi novi predlogi s tega področja temeljiti na natančnem pregledu obstoječih težav in predvidenih koristi za potrošnike in da je treba z ozirom na čezmejne postopke in možne sisteme kolektivnih pravnih sredstev izvesti natančen pregled, pri čemer je treba upoštevati izkušnje z vsega sveta, posebno pozornost pa nameniti pohvalam in kritikam, izraženim na račun ameriškega modela, in jasno rešiti vprašanje primerne pravne podlage za tak instrument na ravni EU; poziva Komisijo, naj nato, kot je primerno, predstavi jasno rešitev na evropski ravni, ki bo vsem potrošnikom omogočila dostop do sistemov kolektivnih pravnih sredstev za reševanje čezmejnih pritožb;
32.

obžaluje, da zelena knjiga z naslovom „Prihodnji pomorski politiki Unije naproti“ ne obravnava težave obsežnih projektov, kot so podmorski plinovodi; prav tako obžaluje, da v pravnih instrumentih in sporočilih v zvezi z morskimi strategijami, ki jih uvede Komisija, ta ponavadi ne upošteva težave podmorskih plinovodov, kar pa je s stališča varstva okolja in varnosti oskrbe z energijo EU ključnega pomena;
21.

poziva posebnega predstavnika EU za Sudan Pekka Haavisto, naj v skladu s svojim mandatom in skupnim stališčem EU do Mednarodnega kazenskega sodišča ravna proaktivno in v pogovorih s sudanskimi sogovorniki in drugimi partnerji izkoristi vsako priložnost za omembo aretacije in predaje Ahmada Haruna in Alija Kušajba ter sodelovanja z Mednarodnim kazenskim sodiščem, posebnega predstavnika pa tudi poziva, naj drugim institucijam EU redno poroča o dogajanju v zvezi s tem;
H.

ker je tradicionalna selektivna vzreja že privedla do okvar nog in srčno-žilnih motenj pri hitro rastočih prašičih, ter do šepavosti, mastitisa in zgodnjega zakola pri visoko donosnem govedu, medtem ko je glavni namen kloniranja proizvodnja mnogokratnih kopij živali, ki hitro rastejo ali so visoko donosne; ker bo kloniranje najhitreje rastočih in najdonosnejših živali povzročilo še več problemov z zdravjem in dobrim počutjem,
U.

ker je leta 2005 devet od novih držav članic objavilo, da so zabeležile več predaj v državo v okviru izvajanja Dublinske uredbe, in ker so države članice, ki nimajo zunanjih kopenskih meja Unije, objavile, da so zabeležile več predaj iz države,
54.

meni, da je dostop do finančnih storitev (mikro kreditov, bančnih računov, osnovnih bančnih storitev, hipotek, lizinga in faktoringa, zavarovanja, pokojnin ter lokalnih in mednarodnih transferjev) zlasti potreben zato, da se posamezniki iz držav v razvoju vključijo v osnovne gospodarske dejavnosti, zato poziva Komisijo, naj v teh državah spodbuja boljši dostop do trga finančnih storitev, kakovostno in preudarno ureditev, razvoj konkurenčnih trgov in izobraževanje na področju finančnih storitev.
23.

poudarja, da so potrebne skladne medsektorske strategije na ravni EU in da je treba izboljšati politične okvirne pogoje za avtomobilsko industrijo, sektor telekomunikacij, reševalne službe, javno varnost, javna naročila gradenj in infrastrukturo, raziskovalne ustanove in univerze, ki bi lahko ponudili spodbude za nadaljnji razvoj preventivnih varnostnih aplikacij in tehnologij;
44.

poziva, da se, kjer je to izvedljivo, resno razmisli o dodani vrednosti posvetovanja, sodelovanja in izmenjave znanja med Parlamentom ter parlamentarnimi delegacijami in misijami AKP v širšem okviru zunanjih ukrepov EU ter v zvezi z drugimi nacionalnimi in mednarodnimi opazovalnimi misijami; predlaga, da se oblikujejo delovne skupine, ki bodo kot del nove strategije EU in Afrike partnerjem iz Afriške unije omogočile, da imajo korist od strokovnega znanja in izkušenj s področja spremljanja volitev, na podoben način, kot je EU imela korist od delovnih metod in izkušenj ODIHR in OVSE;
—

ob upoštevanju relevantne sodne prakse Sodišča Evropskih skupnosti, in sicer primerov C-250/95, Futura Participations SA and Singer proti Administration des contributions (1), C-141/99, AMID proti Belgische Staat (2), združena primera C-397/98 in C-410/98 Metallgesellschaft Ltd. and Others proti Commissioners of Inland Revenue and HM Attorney General (3), C-446/03, Marks & Spencer plc proti David Halsey (HM Inspector of Taxes) (4) in C-231/05, Oy AA (5),
32.

poudarja zgodovinsko odgovornost predvsem industrializiranih držav kot glavnih proizvajalcev emisij toplogrednih plinov ter jih zato poziva, da se močneje zavežejo k preprečevanju in omejevanju možnosti naravnih katastrof in družbenih nemirov, do katerih bi prišlo, če ne bi omejili globalnega segrevanja;
48.

podpira odločitev, da se Kazahstanu dovoli, da bo leta 2010 prevzel predsedovanje Organizaciji za varnost in sodelovanje v Evropi, kar so omogočila zagotovila Kazahstana, da bo podprl sedanji mandat Urada za demokratične institucije in človekove pravice pri Organizaciji za varnost in sodelovanje v Evropi ter demokratiziral in liberaliziral politični sistem v Kazahstanu; v zvezi s slednjim opozarja na zagotovila, da bo zmanjšal zahteve za registracijo za politične stranke in za medijske hiše ter spremenil zakon o volitvah, vse to pa bi moralo biti storjeno leta 2008, in na zagotovila, da bo spremenil zakon o medijih, tako da se bo skladal s priporočili Organizacije za varnost in sodelovanje v Evropi, in zmanjšal kazensko odgovornost za obrekovanje; pozdravlja tesno povezavo med temi vprašanji in bodočim predsedovanjem Organizaciji za varnost in sodelovanje v Evropi, ki jo je vzpostavil Kazahstan, ter z veseljem pričakuje pravočasen in prepričljiv prenos reformnih zagotovil v konkretne ukrepe, močno spodbuja Kazahstan, naj izkoristi priložnost in stori odločen korak k popolnoma demokratičnem sistemu in se pripravi na resnično uspešno predsedovanje Organizaciji za varnost in sodelovanje v Evropi;
4.

pozdravlja dejstvo, da ta pogodba na jasnejši in preglednejši način določa vrednote, ki so skupne vsem državam članicam in na katerih Unija temelji, kakor tudi cilje Unije ter načela, ki urejajo njene dejavnosti in odnose z državami članicami: a) vzpostavi se jasna opredelitev pristojnosti Unije v razmerju do držav članic v skladu z načelom, da vse pristojnosti, ki s Pogodbo niso dodeljene Uniji, ostanejo v pristojnosti držav članic; b) večji poudarek je na politikah, ki koristijo državljanom: sprejete so nove splošne določbe v zvezi z spodbujanjem visoke ravni zaposlenosti, jamstvom ustrezne socialne varnosti, bojem proti družbeni izključenosti, visoko ravnjo izobrazbe, usposabljanja in zdravja, odpravo vseh oblik diskriminacije in spodbujanjem enakopravnosti med moškimi in ženskami; nove določbe spodbujajo trajnostni razvoj in zaščito okolja, vključno z bojem proti podnebnim spremembam in spoštovanjem storitev v splošnem interesu; ekonomska, socialna in teritorialna kohezija so ponovno potrjene kot cilji Unije; c) nejasnosti v zvezi z „Evropsko skupnostjo“ in „Evropsko unijo“ bo konec, saj bo Evropska unija postala ena sama pravna oseba in struktura; d) solidarnostna klavzula med državami članicami državljanom zagotavlja prejem pomoči iz vseh delov Unije v primeru terorističnih napadov, naravnih nesreč ali nesreč, ki jih povzroči človek; e) potrjuje specifičnost institucionalne organiziranosti Unije, ki ji države članice zaupajo nekatere od svojih pristojnosti, za katere menijo, da bi se bolje uveljavile prek skupnih mehanizmov, obenem pa v izogib kakršnim koli dvomom daje zadostna zagotovila, da Unija ne bo postala centralizirana vsemogočna naddržava, kot so: — obveznost, da se spoštuje nacionalno identiteto držav članic, ki je neločljivo povezana z njihovimi temeljnimi političnimi in ustavnimi strukturami, vključno z regionalno in lokalno samoupravo, in njihove temeljne državne funkcije, zlasti zagotavljanje ozemeljske celovitosti, vzdrževanje javnega reda in miru ter varovanje nacionalne varnosti; — načela prenosa pristojnosti (pri čemer ima Unija samo tiste pristojnosti, ki so jih nanjo prenesle države članice), subsidiarnosti in sorazmernosti; — sodelovanje držav članic pri sistemu odločanja Unije in pri potrditvi kakršnih koli sprememb tega sistema; — priznanje pravice vsake države članice, da izstopi iz Unije, če to želi;
34.

Komisijo tudi poziva, naj do 30. junija 2010 predloži poročilo, v katerem bodo izčrpno predstavljene možnosti, kako v Evropi dolgoročno ohraniti poljedelstvo v Skupnosti in varnost preskrbe za živinorejo glede na različne proizvodne sisteme v EU, večfunkcionalnost in regionalne okoliščine (kot so gorska območja, območja z omejenimi možnostmi in otoki); v poročilu mora biti obravnavano tudi vprašanje, v kakšni meri se lahko učinkoviteje in usmerjeno uresničujejo cilji skupne kmetijske politike, med drugim tudi v povezavi s trajnostjo in socialnimi vidiki, z ločeno, posredno podporo, na primer s premijami za ekstenzivne travnike in pašnike ali posebno premijo za mleko in proizvodnjo mesa, s premijami za hleve, ki so zgrajeni in opremljeni v skladu z dobrim počutjem živali in okoljskimi standardi, ali s specifičnimi instrumenti za obvladovanje kriz; poudarja, da mora poročilo dati odgovor na vprašanje, ali in v kolikšni meri bodo, glede na specifične potrebe regij z intenzivno živinorejo, tudi po letu 2013 potrebne vezane premije na glavo živine ali rešitve v povezavi s členi od 47 do 50 Uredbe (ES) št. 1782/2003;
P6_TA(2004)0021

Postopek ratifikacije Pogodbe o Ustavi za Evropo in komunikacijska strategija

Resolucija Evropskega parlamenta o postopkih ratifikacije Pogodbe o Ustavi za Evropo in komunikacijski strategiji v zvezi s to pogodbo

Evropski parlament,

- ob upoštevanju osnutka Pogodbe o ustavi za Evropo, o kateri so se 18. junija 2004 [1] na medvladni konferenci, na podlagi besedila, ki ga je pripravila Evropska konvencija, sporazumeli voditelji držav ali vlad držav članic Evropske unije, in ki naj bi bila podpisana v Rimu 29. oktobra 2004,

- ob upoštevanju člena 103(2) svojega Poslovnika;

A. ker ima 18. junija 2004 doseženi sporazum zgodovinski pomen in predstavlja prvo večje politično dejanje razširjene Evropske unije ter na osnovi večje demokracije, preglednosti in učinkovitosti postavlja temelje prenovljene Unije,

B. ker je leta 2005, šestdeset let po koncu druge svetovne vojne in šestnajst let po koncu razdeljenosti Evrope, naša celina spravljena ter živi v miru in svobodi, ki temeljita na čedalje večji gospodarski in politični integraciji, katerih gonilna sila so bile Evropske skupnosti in kasneje Unija ter njene zaporedne širitve,

C. ker naj se Ustava evropskim državljanom predstavi čim bolj jasno, pošteno in razumljivo, z jasno poudarjenimi že uveljavljenimi elementi in novimi določbami;

1. bo čimprej po podpisu podal svoje mnenje o osnutku ustavne pogodbe;

2. poziva Svet, da pripravi usklajen pristop glede razporeda nacionalnih postopkov ratifikacij in medsebojne izmenjave dobre prakse v smislu parlamentarnega nadzora in referendumske kampanje;

3. predlaga, da se sprejme časovno obdobje od 5. do 8. maja 2005 kot primerno obdobje za izvedbo načrtovanega referenduma o Ustavi ali parlamentarne ratifikacije v državah članicah, saj bi to časovno obdobje imelo simboličen pomen tako za mir na naši celini kot za evropsko integracijo;

4. predlaga, da je postopek ratifikacije v vseh državah članicah zaključen do junija 2006;

5. meni, da je bistvenega pomena poudariti evropsko dimenzijo osnutka Ustave v nacionalnih postopkih ratifikacije, da bi se tako povečal skupen občutek civilne družbe v celotni Uniji;

6. poziva Svet in Komisijo, da pripravita primerno kampanjo in komunikacijsko strategijo; izraža svojo pripravljenost, da prispeva k tej strategiji;

7. naroča svojemu predsedniku, da to resolucijo posreduje Svetu, Komisiji in vladam ter parlamentom držav članic.

[1] Dokument CIG 87/04.

--------------------------------------------------
70.

pozdravlja ugotovitev Računskega sodišča, da so agencije pravočasno aktivirale načrte neprekinjenega poslovanja ter zagotovile kontinuiteto ključnih procesov upravljanja in dobrobit uslužbencev; vendar obžaluje, da štiri agencije – Evropski azilni podporni urad (EASO), Evropski bančni organ (EBA), Evropski inštitut za enakost spolov (EIGE) in Agencija za evropski GNSS (zdaj Agencija Evropske unije za vesoljski program) – ob začetku pandemije niso imele odobrenega načrta za neprekinjeno poslovanje in sanacijo po nesreči, tri agencije – EFCA, Agencija za podporo Organu evropskih regulatorjev za elektronske komunikacije (urad BEREC) in Prevajalski center – pa svojih načrtov niso aktivirale, saj to ni bilo potrebno po prvotnih ukrepih odzivanja; ugotavlja, da so agencije izvajale dejavnosti odzivanja, kot je imenovanje posebnih skupin, zadolženih za vodenje organizacije in upravljanje odziva na COVID-19, z usklajevalnimi sestanki, ki so bili sprva vsakodnevni, pozneje pa so bili sklicani dvakrat do trikrat na teden ali po potrebi;
D.

ker se vloga nanaša na 206 presežnih delavcev, ki so v referenčnem obdobju prenehali opravljati dejavnost v šestih podjetjih (4) in ki se bodo vsi šteli za upravičence do pomoči; ker je 180 presežnih delavcev moških (87,4 %), 26 pa žensk (12,6 %); ker je 26 presežnih delavcev mlajših od 30 let (12,6 %), 137 delavcev je starih med 30 in 54 let (66,5 %), 43 delavcev pa je starejših od 54 let (20,9 %); ker ima 167 presežnih delavcev nižjo sekundarno izobrazbo ali manj (81,1 %), 6 jih ima višjo sekundarno ali postsekundarno izobrazbo (2,9 %), 33 delavcev pa ima visokošolsko izobrazbo (16,0 %);
2.

na podlagi poročila Računskega sodišča in odgovora agencije v okviru nadaljnjega ukrepanja na podlagi razrešnice za leto 2019 ugotavlja, da so bili prenosi odobrenih proračunskih sredstev, za katera so bile prevzete obveznosti, visoki za naslov III, kar v glavnem odraža naravo glavnih dejavnosti agencije, ki vključujejo financiranje študij in drugih dejavnosti ozaveščanja, ki so trajale več mesecev, pogosto pa tudi po koncu leta; ugotavlja, da so se prenosi odobrenih proračunskih sredstev, za katera so bile prevzete obveznosti, v naslovu III povečali za 23 % v primerjavi z istimi odobritvami v letu 2019; ugotavlja, da so bile za znaten del prenesenih sredstev iz naslova III, ki so v letu 2021 znašala 25 %, obveznosti prevzete decembra 2020; ugotavlja tudi, da so prenosi agencije v naslovu III v leto 2020 znašali 28 % prenosov, za katere so bile prevzete obveznosti, iz leta 2019; ugotavlja, da to kaže na strukturne težave agencije, in jo poziva, naj jih reši z izboljšanjem proračunskega načrtovanja in ciklov izvrševanja;
14.

ugotavlja, da je bila agencija maja 2021 po pogajanjih v letu 2020, ki so privedla do sprejetja Uredbe (EU) 2021/696 Evropskega parlamenta in Sveta (2), preoblikovana v Agencijo Evropske unije za vesoljski program (EUSPA) in je dobila dodatne glavne in prenesene naloge, spremenjena pa je bila tudi ocena finančnih posledic zakonodajnega predloga o EUSPA; ugotavlja, da naj bi bilo zaradi preoblikovanja do leta 2023 premeščenih 251 začasnih in 34 pogodbenih uslužbencev; ugotavlja, da bi lahko spremembe ovirale odločanje in povzročile znatne upravne stroške; poziva agencijo, naj organu za podelitev razrešnice poroča o tveganjih za delovanje in o ukrepih, ki jih je sprejela za blažitev tveganj;
11.

pozdravlja, da agencija še naprej preučuje možnosti za souporabo virov za prekrivajoče se naloge (kot so IT in druge storitve) z drugimi organi, uradi in agencijami, kot je Evropski inštitut za inovacije in tehnologijo; pozdravlja, da namerava agencija stopiti v stik z Agencijo Evropske unije za temeljne pravice in Evropskim organom za delo, da bi skupaj analizirali možnosti za ustvarjanje sinergij; je seznanjen, da je bil skupni program izmenjave z Evropsko agencijo za mejno in obalno stražo v zvezi z dejavnostmi mejne in obalne straže okrepljen in da je bil program z Evropsko mrežo institucij za izobraževanje v pravosodju dodatno razširjen;
24.

ugotavlja, da je agencija v letu 2020 še naprej učinkovito obveščala javnost ter spodbujala varnost in zdravje pri delu; ugotavlja, da je agenciji kljub omejitvam zaradi covida-19 uspelo dejavno predstaviti svoje delo na več kot 300 prireditvah; ugotavlja, da je pripravila večjezične (25 jezikov) smernice za delovna mesta, ki so med najbolj prenesenimi in dostopnimi publikacijami v zgodovini agencije, na njenem spletnem mestu pa je mogoče najti še več pripravljenih virov v zvezi s covidom-19; spodbuja agencijo, naj še naprej pripravlja smernice za pomoč delodajalcem in delavcem pri prilagajanju na razvoj pandemije covida-19;
6.

poudarja, da bodo naravne nesreče zaradi podnebnih sprememb postale vse bolj nasilne in pogoste; poudarja, da so nekatere regije, kot so otoki in obalne regije, zaradi podnebnih sprememb še posebej izpostavljene tveganju, da jih bodo prizadele naravne nesreče; poudarja, da je sklad le kurativen instrument in da podnebne spremembe zahtevajo predvsem preventivno politiko za preprečevanje prihodnjih posledic podnebnih sprememb v skladu s Pariškim sporazumom in evropskim zelenim dogovorom; ponovno poudarja, kako pomembne so za posebej ranljive regije naložbe v blažitev podnebnih sprememb in prilagajanje nanje ter zagotavljanje učinkovitih sinergij med skladom in ustreznimi programi financiranja Unije;
10.

pozdravlja dejstvo, da agencija še naprej tesno sodeluje z mrežo agencij s področja pravosodja in notranjih zadev ter z devetimi agencijami, ki jo sestavljajo, med drugim zlasti z Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter Evropsko agencijo za mejno in obalno stražo (Frontex); ugotavlja, da sodelujejo pri dejavnostih usposabljanja in skupaj organizirajo tečaje; je seznanjen, da agencija dejavno sodeluje z Evropskim inštitutom za inovacije in tehnologijo (EIT) ter si z njim deli prostore in podporne službe za postopke zaposlovanja in javnega naročanja; ugotavlja, da je agencija leta 2014 računovodske storitve prenesla na Komisijo; spodbuja agencijo, naj dejavno išče možnosti za nadaljnje in tesnejše sodelovanje z drugimi organi, uradi in agencijami Unije;
A.

ker je na podlagi poročila o prihodkih in odhodkih Agencije Evropske unije za kibernetsko varnost (ENISA) (1) (v nadaljnjem besedilu: agencija) njen končni proračun v proračunskem letu 2019 znašal 16 932 952 EUR, kar je 47,58 % več kot leta 2018; ker je to povečanje zlasti posledica povečanja izdatkov za zaposlene, informacijsko in komunikacijsko tehnologijo in osnovne operativne dejavnosti, povezane s sprejetjem Uredbe (EU) 2019/881 Evropskega parlamenta in Sveta z dne 17. aprila 2019 o Agenciji Evropske unije za kibernetsko varnost (ENISA) in o certificiranju informacijske in komunikacijske tehnologije na področju kibernetske varnosti ter razveljavitvi Uredbe (EU) št. 526/2013 (Akt o kibernetski varnosti) (2); ker proračun agencije izvira predvsem iz proračuna Unije;
6.

pozdravlja sodelovanje med centrom in Europolom; je seznanjen z objavo njihovega tretjega skupnega poročila o trgih z drogami v EU in podpornega digitalnega informacijskega svežnja; je seznanjen, da sta bili na institucionalni ravni leta 2019 sklenjeni novi delovni ureditvi z Evropsko agencijo za kemikalije (ECHA) in Evropsko agencijo za varnost hrane (EFSA), da bi se izvajala zakonodaja o novih psihoaktivnih snoveh; spodbuja center, naj okrepi sodelovanje z drugimi agencijami, organi, uradi in institucijami Unije ter ustvari nove sinergije na področjih, kot so skupne sheme javnih naročil, kibernetska varnost in ekološki prehod, pa tudi na področjih, ki so specifična za njegovo področje delovanja;
3.

je seznanjen z ugotovitvijo v poročilu Računskega sodišča o pravočasnih plačilih in dejstvom, da je v letu 2019 agencija v 18 % primerov plačala zamudne obresti; z zaskrbljenostjo ugotavlja, da je Računsko sodišče v letih 2018, 2017 in 2016 ugotovilo podobno ali višjo stopnjo zamud pri plačilih; ugotavlja, da se je večina zamud pri plačilih nanašala na povračilo potnih stroškov udeležencem delavnic kljub prizadevanjem za zmanjšanje zaostankov pri teh povračilih; je seznanjen z odgovorom agencije na ugotovitve Računskega sodišča; ponovno poudarja, da je treba obravnavati primere zamud pri plačilih ter zmanjšati finančna tveganja in tveganja, povezana z zmanjšanjem ugleda, ki jih opisuje Računsko sodišče; poziva agencijo, naj organ za podelitev razrešnice do junija 2021 obvesti o rezultatih ukrepov, sprejetih v zvezi z zamudami pri plačilih; vendar poudarja, da si agencija s tovrstnimi delavnicami prizadeva zagotavljati stalno tehnično pomoč nacionalnim pomorskim organizacijam in drugim deležnikom; poziva agencijo, naj razvije nove module učenja na daljavo in spletne module, da bi se prilagodila zdravstvenim razmeram in zmanjšala stroške;
8.

z zaskrbljenostjo ugotavlja, da se je do 31. decembra 2019 uravnotežena zastopanost spolov na ravni osebja zmanjšala za 8 % v primerjavi z letom 2018 (44 % žensk in 56 % moških leta 2019 v primerjavi z 52 % žensk in 48 % moških leta 2018) in na srednjih vodstvenih položajih (33 % žensk in 67 % moških leta 2019 v primerjavi s 50 % žensk in 50 % moških v letu 2018); poziva urad BEREC, naj v prihodnje zagotovi uravnoteženo zastopanost spolov med uslužbenci in na srednjih vodstvenih položajih; je zaskrbljen, ker med člani upravnega odbora ni bila dosežena uravnotežena zastopanost spolov, saj je bilo med 28 člani le 7 žensk; v zvezi s tem poziva Komisijo in države članice, naj pri imenovanju članov upravnega odbora urada BEREC upoštevajo pomen zagotavljanja uravnotežene zastopanosti spolov; ugotavlja, da je bila dosežena geografska uravnoteženost, saj je urad BEREC zaposloval 32 uslužbencev iz 13 držav članic;
C.

ker največja razlika pri prihodkih izvira iz zamudnih obresti in glob (2 510,5 milijona EUR), pri čemer realizacijo sestavljajo globe in zamudne obresti za kršitve pravil konkurence ter druga plačila denarnih kazni in obresti, povezane s plačilom glob in denarnih kazni;
A.

ker predlog spremembe proračuna št. 9/2020 zajema predlagano uporabo Solidarnostnega sklada Evropske unije za pomoč Hrvaški in Poljski po naravnih nesrečah, ki so se zgodile v teh državah članicah v letu 2020, ter za predplačila sedmim državam članicam, in sicer Hrvaški, Nemčiji, Grčiji, Madžarski, Irski, Portugalski in Španiji, v odziv na izredne razmere večjih razsežnosti v javnem zdravju, ki jih je povzročil izbruh COVID-19 v začetku leta 2020;